
Proiect


COMITETUL EXECUTIV
AL BĂNCII NAȚIONALE A MOLDOVEI


HOTĂRÂREA nr.
din_________________

Privind modificarea unor acte normative ale Băncii Naționale a Moldovei
(Regulamentul cu privire la auditul societăților de 
asigurare sau de reasigurare și Regulamentul privind fondurile proprii, 
evaluarea activelor şi pasivelor, activele admise pentru acoperirea 
rezervelor tehnice şi cerinţei de capital  minim, solvabilitatea şi  lichiditatea 
societăţii  de asigurare sau de reasigurare)

În temeiul art.53 alin.(1), art.54 alin.(1) şi (3), art.58 alin.(2) și art.72 alin.(7) din Legea nr.92/2022 privind activitatea de asigurare sau de reasigurare (Monitorul Oficial al Republicii Moldova, 2022, nr.129-133 art.229), cu modificările ulterioare, Comitetul executiv al Băncii Naţionale a Moldovei 


HOTĂRĂŞTE:

1. Regulamentul cu privire la auditul societăților de asigurare sau de reasigurare, aprobat prin Hotărârea Comitetului executiv al Băncii Naționale a Moldovei nr.71/2024 (Monitorul Oficial al R. Moldova nr. 98-100 art. 223 din 14.03.2024), înregistrat la Ministerul Justiţiei al Republicii Moldova cu nr.1920/2024, se modifică după cum urmează:
1.1. [bookmark: _Hlk223092043]la punctul 5 subpunctul 6):
1.1.1. [bookmark: _Hlk223091409][bookmark: _Hlk223094865]litera c) se completează, la început, cu textul „pentru auditul situațiilor financiare și auditul în scop de supraveghere prevăzut la pct. 25 subpct. 2) și 3),”;
1.1.2. [bookmark: _Hlk224025332]litera f) va avea următorul cuprins: „f) pentru auditul în scop de supraveghere dispus potrivit pct. 25 subpct. 7) cel puţin un membru din echipa misiunii de audit dispune de certificat de audit în domeniul sistemelor informaţionale CISA (Certified Information Systems Auditor), certificare emisă de către asociaţia profesională internaţională Asociaţia de Audit şi Control al Sistemelor Informaţionale (ISACA). În cazul în care societatea de asigurare sau reasigurare externalizează funcțiile și activitățile legate de tehnologiile informației și comunicațiilor, cerința se aplică corespunzător și pentru auditul în scop de supraveghere potrivit pct. 25 subpct. 5);”; 
1.2. [bookmark: _Hlk229660996] punctul 6 se completează cu următorul enunţ: „În cazul în care un actuar face parte din echipa misiunii de audit, entitatea de audit va examina expertiza actuarului, care constituie parte integrantă a raportului auditorului, anterior emiterii raportului.”;
1.3. punctul 7 subpunctul 6) se completează, la început, cu textul: „în cazul auditului situațiilor financiare și auditului în scop de supraveghere prevăzut la pct. 25 subpct. 2) și 3)”;
1.4. [bookmark: _Hlk205197048] la punctul 8: 
1.4.1. [bookmark: _Hlk223098248]subpunctul 7) va avea următorul cuprins: „7) informaţii cu privire la entitatea de audit, experienţa practică și cunoștințe teoretice ale membrilor desemnaţi în componenţa echipei misiunii de audit în domeniul auditului situaţiilor financiare conform IFRS, sistemelor informaţionale în sectorul financiar și auditului în scop de supraveghere, după caz, potrivit pct. 5, completate conform anexei la regulament, cu atașarea copiilor documentelor justificative, confirmate prin semnătura persoanei responsabile din cadrul societăţii de asigurare sau de reasigurare”;
1.4.2. [bookmark: _Hlk223098637]subpunctul 8) va avea următorul cuprins: „8) o evaluare realizată de societatea de asigurare sau de reasigurare privind corespunderea echipei misiunii de audit cerinţelor de reputaţie profesională, semnată de membrul organului executiv al societăţii de asigurare sau de reasigurare, efectuată în baza informaţiilor cu privire la entitatea de audit și experienţa membrilor desemnaţi în componenţa echipei misiunii de audit potrivit anexei la regulament și informaţiilor disponibile în surse publice;”;
1.4.3. [bookmark: _Hlk223338534]la subpunctul 13) după cuvântul „informaționale” se completează cu textul „ , funcțiilor și activităților legate de tehnologiile informaţiei şi comunicaţiilor externalizate”;
1.5. punctul 17 se completează cu următorul text: „ , precum și în cazul auditului în scop de supraveghere, despre încheierea unui contract de audit, retragerea unei entităţi de audit înainte de expirarea termenului-limită stabilit prin contract şi să explice motivele pentru neîncheierea şi rezoluţiunea acestuia.”;
1.6. la punctul 19 textul „ , nu întrunesc criteriile specificate la pct. 5” se substituie cu textul „și cadrului normativ aplicabil auditului societăţilor de asigurare sau de reasigurare, inclusiv nu mai întrunesc criteriile specificate la pct. 5 şi/sau nu  respectă principiile de etică profesională”;
1.7. [bookmark: _Hlk229661493]punctul 24 se completează cu următorul enunţ: „O entitate de audit poate presta servicii de audit în scop de supraveghere, în aceeaşi perioadă de gestiune, concomitent, la câteva societăţi de asigurare sau de reasigurare din Republica Moldova cu condiţia că, la data acceptării de către autoritatea de supraveghere a acestei entităţi de a efectua auditul în scop de supraveghere, activele cumulative ale societăţilor de asigurare sau de reasigurare respective să nu depăşească 50% din totalul activelor de pe piaţa asigurărilor pentru fiecare categorie de asigurări.”.
1.8. la punctul 25 subpunctul 5): 
1.8.1. partea dispozitivă va avea următorul cuprins: „5) funcţiile şi activităţile externalizate de către societatea de asigurare sau de reasigurare, fiind verificate şi evaluate de către entitatea de audit cel puţin următoarele aspecte, fără a se limita la acestea:”
1.8.2. la litera a) textul „cu funcţiile şi activităţile externalizate;” se substituie cu textul „naturii funcţiilor şi activităţilor externalizate;”;
1.8.3. se completează cu litera a1)  cu următorul cuprins: „a1) adecvarea şi implementarea reglementărilor interne ale societăţii de asigurare sau de reasigurare în domeniul externalizării funcţiilor şi activităţilor;”;
1.9. în denumirea anexei după cuvântul „experiența” se completează cu cuvintele „practică și cunoștințe teoretice ale”.

2. Regulamentul privind fondurile proprii, evaluarea activelor şi pasivelor, activele admise pentru acoperirea rezervelor tehnice şi cerinţei de capital minim, solvabilitatea şi lichiditatea societăţii de asigurare sau de reasigurare, aprobat prin Hotărârea Comitetului executiv al Băncii Naționale a Moldovei nr.328/2024 (Monitorul Oficial al R. Moldova nr. 544-547, art. 1017 din 26.12.2024), se modifică după cum urmează:
2.1. la punctul 76 la subpunctul 1) și subpunctul 3) după cuvântul „tehnice” se completează cu cuvântul „nete”;
2.3. în anexa nr.12: 
2.3.1. formularul „ASIG 2.16 Raport privind valorile agregate privind respectarea cerinţelor de acoperire cu active admise a rezervelor tehnice şi cerinţei de capital minim”: 
2.3.1.1. se completează cu rândul 81 cu următorul cuprins:
	„81
	Excedentul de active admise sub formă de valori mobiliare de stat care depășește MCR
	   
	”  


[bookmark: _Hlk223352082][bookmark: _Hlk223346868]2.3.1.2. la rândul 9 textul „(r.7 – r.8)” se substituie cu textul  „(r.7 – r.8+r. 81)”).
2.3.2. Modul de completare a raportului privind valorile agregate privind respectarea cerinţelor de acoperire cu active admise a rezervelor tehnice şi cerinţei de capital minim se completează cu punctul  71 cu următorul cuprins:
„71. La rândul 81:
a) pentru categoria „Asigurări generale” se indică diferența între valoarea din coloana 6 rândul 1 și valoarea din coloana 8 rândul 1 din anexa nr.10 la Regulament;
b) pentru categoria „Asigurări de viaţă” se indică diferența între valoarea din coloana 6 rândul 1 și valoarea din coloana 8 rândul 1 din anexa nr.11 la Regulament.”.


Atenţie! Se interzice deţinerea, sustragerea, alterarea, multiplicarea, distrugerea sau folosirea  acestui document fără a dispune de drept de acces autorizat.

